LH Bank ส่งแคมเปญเงินฝากประจำพิเศษ 6 เดือน รับดอกเบี้ย 3.00% ต่อปี
LH Bank ส่งแคมเปญเงินฝากประจำพิเศษ 6 เดือน รับดอกเบี้ย 3.00% ต่อปี “โปรดี...เงินฝากดอกเบี้ยสูงได้ทั้งความคุ้มครองและออมเงิน”
24 ก.พ. 2565

นางสาวชมภูนุช ปฐมพร ประธานเจ้าหน้าที่บริหาร ธนาคารแลนด์ แอนด์ เฮ้าส์ จำกัด (มหาชน) หรือ LH Bank เปิดเผยว่า จากกระแสตอบรับที่ดีหลังจากการเปิดตัวผลิตภัณฑ์ประกันชีวิตทรัพย์เพิ่มพูน 888 ที่การันตีผลตอบแทนสูงถึงปีละ 8% และประกันชีวิต HAPPY LIFE 997 ที่จ่ายเบี้ยสั้นเพียง 7 ปี คุ้มครองถึงอายุ 99 ปี การันตีผลตอบแทนคืนทุกปี ด้วยความร่วมมือกันระหว่างธนาคารแลนด์ แอนด์ เฮ้าส์ จำกัด และ บมจ.เมืองไทยประกันชีวิต เพื่อต่อยอดให้ลูกค้าได้รับประโยชน์สูงสุด ธนาคารจึงได้ออกแคมเปญ “โปรดี...เงินฝากดอกเบี้ยสูงได้ทั้งความคุ้มครองและออมเงิน” ในรูปแบบเงินฝากประจำพิเศษ 6 เดือน อัตราดอกเบี้ย 3.00% ต่อปี ฝากขั้นต่ำเริ่มต้นเพียง 1,000 บาท เมื่อสมัครกรมธรรม์ประกันชีวิตพร้อมชำระค่าเบี้ยประกันแบบรายปีสำหรับลูกค้าที่สมัครประกันชีวิตทรัพย์เพิ่มพูน 888 รับสิทธิ์ฝากประจำพิเศษ 6 เดือน สูงสุดไม่เกินค่าเบี้ยประกัน ปีแรก และลูกค้าที่สมัครประกันชีวิต HAPPY LIFE 997 รับสิทธิ์ฝากประจำพิเศษ 6 เดือนสูงสุดไม่เกิน 3 เท่าของค่าเบี้ยประกันชีวิตปีแรก โดยกรมธรรม์ต้องได้รับอนุมัติภายในวันที่ 30 เมษายน 2565 โดยสามารถเปิดบัญชีเงินฝากประจำพิเศษ 6 เดือนได้ ตั้งแต่วันนี้ – 31 พฤษภาคม 2565 เท่านั้นแคมเปญนี้เหมาะอย่างยิ่งสำหรับผู้มองหาความคุ้มครองที่ครอบคลุม พร้อมรับผลตอบแทนที่คุ้มค่า ผู้ที่ต้องการวางแผนการเงิน รวมถึงการสร้างหลักประกันชีวิตให้กับตนเองและครอบครัว อีกทั้งสามารถใช้สิทธิลดหย่อนภาษีได้สูงสุดถึง 100,000 บาท ลูกค้าที่สนใจสามารถสอบถามข้อมูลพร้อมสมัครได้ที่ LH Bank ทุกสาขา หรือ LH Bank Contact Center โทร.1327 โดยศึกษารายละเอียดเพิ่มเติมได้ที่ https://bit.ly/3rA1rsR